Stolac

**Stolac** je grad i naseljeno mjesto koji su smješteni u jugoistočnom dijelu Bosne i Hercegovine, na krajnjem istoku Hercegovačko-neretvanskog kantona.

## Geografski položaj 
Naselje Stolac je nastalo na obalama rijeke Bregave kojeg okružuju planine Hrgud te Vidovo polje s okolnim mjestima koja su ispisana perom bogate kulturne prošlosti. Sam prilaz Stocu sa zapadne strane je Dubravska visoravan, koja je specifična i poznata po breskvi i nadasve dubravskom vinogorju po kojem su poznata stolačka vina. Stolačko područje je svojim mediteranskim šarmom, dobrom vodom, blagim nebom, pitomim krajolikom i skladom prirodnih ljepota, privlačilo ljude od prahistorijskih vremena. Iliri i grčki pomorci, rimski patriciji, istočno gotski osvajači, slavenski velikodostojnici, osmanski plemići, venecijanske vojskovođe, austrougarski namjesnici, te mnogi poklonici sunca, svježine rijeke Bregave, kulturno historijskih valera i tajnovitih poruka iz proteklih vijekova, ostavili su ovdje svoj trag: gradine i grobove, imena na pločama-poruke za one koji će za njima doći. Stolac je prostor s najduljom i najraskošnijom historijom gradskog života u Bosni i Hercegovini, a spada u malu grupu balkanskih prostora na kojima su sačuvana materijalna svjedočenja o urbanim oblicima života kroz razdoblje dugo preko 3.500 godina, koliko su stari posljednji poznati nalazi ilirskog grada Daorsona.

## Historija 
mini|desno|270px|lijevo|Stari grad u Stocu.Zbog guste koncentracije arheoloških, sakralnih i stambenih spomenika Stolac se ubraja među najvažnije historijske urbane cjeline u Bosni i Hercegovini.

### Prahistorija 
Najstariji tragovi ljudske prisutnosti na stolačkom prostoru vezani su za Badanj, paleolitsko nalazište u Borojevićima kod Stoca. Riječ je o polupećini nad desnom obalom Bregave, gdje su utvrđena dva hronološki različita sloja paleolitskog naseljavanja. Posebnu važnost nalazištu daje u stijeni urezan crtež, koji se ubraja među najstarije poznate primjere prahistorijske umjetnosti u Bosni i Hercegovini. Prema podacima UNESCO-a, prahistorijska utvrda na tom mjestu postojala je od ranog do kasnog brončanog doba, dok se razaranje Daorsona može smjestiti u sredinu ili drugu polovinu 1. stoljeća p. n. e.

Kasna antika ostavila je na stolačkom području i važne tragove ranog kršćanstva. Prema Anti Škegri, kršćanstvo se u rimskom naselju u Stocu ukorijenilo već u drugoj polovini 3. stoljeća, a u drugoj polovini 4. ili prvoj polovini 5. stoljeća podignuta je ranokršćanska bazilika; stolačko područje dovodi se i u vezu sa Sarsenterumom, koji se spominje u aktima salonitanskih crkvenih sabora 530. i 533. godine.

### Srednji vijek 
Stolac je prvi put spomenut u pisanim izvorima 7. maja 1420. Zasad je to rodni list imena ovog grada. Prvi poznati stanovnik Stoca je izvjesni Gojak Tihosalić, koji se bavio stočarstvom. Dokument se nalazi u Državnom arhivu u Dubrovniku. Njegov sadržaj je sljedeći: Milien Budečević pred dubrovačkim knezom Nikolom Pucićem podiže tužbu protiv Vučihne i Stjepoja Vlahovića iz katuna Vučihne Vlahovića zato što su tih dana u mjestu zvanom Stolac oduzeli tri krave i vola, a koju stoku je Milien imao na čuvanju i uzgoju kod Gojaka Tihosalića iz Stoca.

Nasljednik Gojaka Tihosalića mogao bi biti Vukmir Gojaković koji se spominje krajem maja 1436. godine. Označen da je iz Stoca u Vidovom polju Vukmir Gojaković (Vochmir Goiacouich de Stolaç de Vidoe poglie) se tada obavezao na sedmogodišnju službu kod dubrovačkog oružara Antolina Obradovića.

Srednjovjekovni Stolac razvio se uz Vidoški grad i u neposrednoj vezi s njim. Prema Mladenu Ančiću, pisani izvori naselje pod imenom Stolac prvi put spominju 1420. godine, dok se razvoj naselja prije toga može rekonstruirati samo djelimično, na osnovu kasnijih izvora i arheoloških nalaza. UNESCO navodi da je najraniji spomen Vidoškog grada u povelji iz 1444. godine, nakon čega se tvrđava u više povelja do 1454. spominje kao posjed Stjepana Vukčića Kosače.

### Osmansko razdoblje 
Stolac je pod osmansku vlast došao 1465. godine.

Sud Bosne i Hercegovine je u više predmeta procesuirao zločine počinjene na području općine Stolac. U predmetu *Ivan Kraljević i dr.* 2018. godine izrečena je presuda protiv više optuženih za ratni zločin protiv civilnog stanovništva, dok je u predmetu *Mile Pažin i dr.* 2020. godine izrečena osuđujuća presuda koja je 2021. potvrđena u osuđujućem dijelu.

U istom razdoblju teško su stradali i brojni spomenici kulture. Uništeni ili spaljeni pojedini stambeni i sakralni sklopovi, među njima Uzunovička džamija sa stambenom cjelinom oko nje, kao i Đulhanumina kuća u Begovini.

Savremeni Stolac ostaje mjesto u kojem se na malom prostoru susreću prahistorijsko, antičko, srednjovjekovno, osmansko, austrougarsko i moderno naslijeđe. 

## Kultura 
### Nacionalni spomenici 
## Stanovništvo 
Po popisu stanovništva iz 1991. godine, općina Stolac imala je 18.681 stanovnika, raspoređenih u 36 naselja.
Poslije potpisivanja Dejtonskog sporazuma, veći dio općine Stolac je ušao u sastav Federacije Bosne i Hercegovine. U sastav Republike Srpske ušla su naseljena mjesta: Berkovići, Bitunja, Dabrica, Hatelji, Ljuti Do, Meča, Predolje, Strupići, Suzina, Šćepan Krst, Trusina te dijelovi naseljenih mjesta: Barane, Brštanik, Burmazi, Do, Hodovo, Hrgud, Ljubljenica, Poplat  i Žegulja Od ovog područja formirana je općina Berkovići.

### Nacionalni sastav stanovništva - grad Stolac 
### Nacionalni sastav stanovništva - naseljeno mjesto Stolac 
## Mjesne zajednice 
* MZ Brštanik - obuhvata naseljena mjesta: Brštanik, Ljubljenica i Šćepan Krst,
* MZ Burmazi - obuhvata naseljena mjesta: Bjelojevići, Burmazi i Kruševo,
* MZ Crnići - obuhvata naseljena mjesta: Aladinići, Borojevići, Crnići - Kula, Pješivac - Greda, Pješivac - Kula, Poprati i Prenj,
* MZ Dabrica - obuhvata naseljeno mjesto Dabrica,
* MZ Hodovo - obuhvata naseljena mjesta: Crnići - Greda, Hodovo, Kozice, Rotimlja i Trijebanj,
* MZ Hrgud - obuhvata naseljena mjesta: Hrgud i Predolje,
* MZ Poplat - obuhvata naseljeno mjesto Poplat,
* MZ Stolac - obuhvata naseljena mjesta: Barane, Do, Komanje Brdo, Ošanjići i Stolac,
* MZ Žegulja - obuhvata naseljena mjesta: Bitunja i Žegulja.

## Sport 
Do 1992. godine u Stocu vladalo je veliko interesovanje za sport. Igrao se nogomet, rukomet, košarka i odbojka. FK "Iskra" Bregava takmičila se u Republickoj Ligi u sistemu tadasnje SFRJ. Danas u Stocu FK "Iskra" vise nije u funkciji, iako je za sezonu 2003/2004 klubu "omogućeno" igranje na svom Gradskom stadionu, kada je klub nastupao pod krilima 2.lige FBiH. Na utakmicama je znalo biti i do 1000 gledalaca. Jedini aktivni sportski kolektiv danas je HNK " Stolac" koji se takmiči u 2.ligi FBiH.

## Poznate ličnosti 
*Mehmedalija Mak Dizdar,
*Hamid Dizdar
*Alija Isaković,
*Alipaša Rizvanbegović,
*Branko Šotra,
*Džafer Obradović,
*Džezer Ahmed paša,
*Habiba Stočević-Rizvanbegović,
*Hakija Turajlić,
*Ismail-kapetan Šarić,
*Ivan Musić,
*Mirko Bošković,
*Nijaz Duraković,
*Rusmir Mahmutćehajić,
*Šaćir Filandra,
*Željko Obradović.

## Turističke atrakcije 
Nekropola Radimlja, Nekropola Boljuni, Begovina, Ošanjići, Badanj, Bregava, Vidoški - stari grad Stolac, Šarića kuća.

Stolac trenutno ima preko 35 objekata ili lokalitetana listi nacionalnih spomenika. Neki od navedenih spomenika su: Čaršijska džamija (prvi nacionalni spomenik koji je obovljen, a u potpunosti bio razoren 1993 godine od strane HVO i HV), Podgradska džamija, Ćuprijska džamija i Uzinovićka džamija, Ošanjićka crkve, Trijebanjska crkve, Poplatska crkve i crkva na Poljubi u samom Stocu.

## Reference 
## Vanjski linkovi 
* Zvanični sajt grada Stoca

Kategorija:Gradska naselja u srednjovjekovnoj Bosni
Kategorija:Službeni gradovi Bosne i Hercegovine
Kategorija:Gradovi u Federaciji Bosne i Hercegovine
Kategorija:Gradovi u Hercegovačko-neretvanskom kantonu
*